钦定古今图书集成/历象汇编/乾象典/第072卷
## 钦定古今图书集成/历象汇编/乾象典/第072卷

| 钦定古今图书集成 历象汇编 第七十二卷 |

| |

钦定《古今图书集成》，《历象汇编》《乾象典》。

第七十二卷《目录》。

《云霞部》选句。

《云霞部纪事一》

《乾象典》第七十二卷，

楚屈原《九歌》：“纷吾乘兮元云。”〈又〉表独立兮山之上，云
容容兮而在下。

《九章》“云霏霏其承宇。”〈又〉愿寄言于浮云兮，遇丰隆兮
不将。〈又〉吵远志之所及，怜浮云之相羊。

《远游》“餐六气而饮沆瀣兮，漱正阳而含朝霞。”〈又〉淹浮
云而上征。〈又〉“召丰隆使先导兮，问大微之所居。”
《九辩》仰浮云而永叹。〈又〉何泛滥之浮云兮，猋廱蔽此
明月。〈又〉愿皓日之显行兮，云蒙蒙而蔽之。

汉贾谊《旱云赋》“惟昊天之大早兮，失精和之正埋，遥
望白云之蓬勃兮，滃滃澹澹而妄止，运清浊之澒洞
兮，正重沓而并起，嵬隆崇以崔巍兮，时仿佛而有似，
屈卷轮而中天兮，象虎惊与龙骇，相抟据而俱兴兮，
妄俪倚而时有，遂积聚而合沓兮，相纷薄而慷慨，若
飞翔之从横兮，扬波怒而澎濞。”

董仲舒《雨雹对》：“太平之世，云则五色而为庆，三色而
成霱。”
魏曹植《幽思赋》：“望翔云之悠悠，羌朝霁而夕阴。”
晋左思《蜀都赋》：“舒丹气而为霞。”

孙绰《天台山赋》：“赤城霞起而建标，瀑布飞流以界道。”
陶潜《归去来辞》，“云无心以出岫。”

宋谢惠连《雪赋》，“寒风积，愁云繁。”〈又〉河海生云，朔漠飞
沙。连氛絫霭，掩日韬霞。

齐孔稚圭《北山移文》：“高霞孤映。”

梁萧统《七召》：“绮霞映水。”〈又〉《十二月启》“愁云拂岫，带枯
叶以飘空。”〈又〉《彤云垂四面》之叶。

元帝《荡妇思秋赋》，“秋云似罗。”

江淹《知己赋》：“采耀秋月，文丽冬霞。”〈又〉《恨赋》“陇雁少飞，
代云寡色。”

庾信《司马裔碑铭》：“谷寒无日，山空足云。”

卢思道《纳凉赋》：“火云赫而四举。”

唐文宗《祭北岳文》：“绝壁千寻，孤峰万仞。桂华侵月，松
萝挂云。”

张九龄《龙池圣德颂序》“阳春播泽，触类皆滋。泰山起
云，无远不遍。”

杨炯《少室山少姨庙碑》：“青霞起而照天。”

王勃《滕王阁序》：“落霞与孤鹜齐飞。”

骆宾王《冒雨寻菊序》：“参差远岫，断云将野鹤俱飞。”
陈子昂《金门饯序》：“残霞将落日交辉。”

张说《诏宴薛王山池序》：“玩峰云之映沼。”〈又〉《元武门侍
射诗序》：“繁云覆城，大雪飞苑。”

韩休《奉和圣制喜雨赋》：“九光之霞，冠于云日。五色之
气，映于岩谿。”

宋昱《日暮碧云合赋》“夕望兮，见碧云之出岑，过太液，
拂上林。混苍苍之正色，垂漠漠之轻阴。西陆月弦，南
山风落。轻浓象似，倏忽龙蠖。集高议之台，连寓直之
阁。亭亭广陌，异公子之飞盖。裔裔长空，如美人之卷
幕。”

王𬤇《南至云物赋》“云散黄光，天浮喜气。金柯郁郁而
蔽野，玉叶飘飘而委地。”〈又〉佳气从龙，遥连渭北；非烟
拂日，俯对终南。

李华《高宗康颂》：“油油时云，雨厥百谷。”

独孤及《马退山茅亭记》：“手挥丝桐，目送还云。”

韩愈《贺雨表》：“中使才出于九门，阴云已垂于四野。”
郭遵《南至郊祭司天奏云物赋》：“度青霄而匪徐匪疾，
向丹阙而乍合乍分。应乎一阳之始，焕乎五彩之文。
氤氲摇曳，去来无际。望之虽曰崇朝，庆之知其嗣岁。
谁谓其有叶，本乎触石而来。谁谓其无心，偏舒捧日
之势。”

元稹《郊天日五色祥云赋》：“排空乍直，捧日初圆。兽蹲
而龙鳞熠熠，鸟跂而凤翼翩翩。羽盖凝而轩皇暂驻，
风马驾而王母欲前。影带其彩，疑错绣之遥属；光照
乎物，比摛锦之相连。”

王起《五色云赋》：“露表嘉瑞，国昭元吉。发五色以斯呈，
掩百祥而非匹。辉光骇目，知泛滟之惟新；变化殊姿，
觉凄清之有失。若非泽无不被，化无不率，则何以感
之于寥天，荣之于圣日。尔其寂历地表，希微天宇，无
声有零，有色斯睹。始暧空而杂糅，俄泫草而周普。霑
于衣也，皆成黼黻之衣；润于土焉，更为苴茅之土。且
其白能受彩，朱则孔扬。青映苔而转丽，元点漆而有

焕乎之文章。固可以扶寿而愈疾，俗泰而时康。”
张何《早秋望海上五色云赋》：“懿夫腾碧海，瑞皇家，金
柯玉叶兼杂花。文璀璨，光纷华。况夫罗帏”锦帐绕香
车，双虹宛转萦翠霞。及夫倏而聚，忽而散，霓裳羽旆
相陵乱。倚长空，浮迥岸，宛若琼楼金阙横天半。美人
濯锦春江畔。

乔潭《秋晴曲江望太一纳归云赋》：“秦称百二，镇为太
一，合沓横空，嵚岑蔽日。岂瓌宝之攸产，盖云雷之自
出。宜其密尔王甸，雄兹帝京。败叶风轻，高秋气清。时
雨多歇，归云晚晴。俯枕曲水，前临直城。山半隐而半
见，云乍低而乍倾。其趣可赏而不极，其容可状而难
名。尔其沈阴始解，霭䨴初归，回日犹重，因风则飞。其
始也，峨峨巍巍，千岩万岭，稠叠而相委。其渐也纷纷
霏霏，齐童赵女，并舞而垂衣，忽天澄而地廊，郁氛氲
于翠微，别有容与之势，轻盈之状。日下空笼，天边引
飏。始悠悠于绿野，渐羃羃于青嶂。洛川神女何以逾，
巫峡佳人不能上。”虽更仆而非久，仍移景而堪望。落
日将矄，山衔断云。绿气阴郁，岚光氤氲。横截高岩，惊
数峰之顿失；却临幽石，与残雪而俱分。

无名氏《庆云抱日赋》“外浮相焕，中映成文。郁郁昱昱，
缤缤纷纷。始流形于孤岳，终垂象于九围。丽碧霄以
增媚，捧金乌而徐飞。”〈又〉运叶尧年，灵符舜日。灿玉叶
以繁布，抱金轮而半出。

《五色卿云赋》：“其为状也，乃从龙以分气；其为势也，若
抟鹏之垂翼。荟蔚非触石而兴，缥缈盈画工之饰。葱
翠炯晃，萧索氛氲，回合斐亹，散聚分文。转光风则动
而愈出，冲霁日则灿然皆分。”〈又〉光浮碧落，夺虹彩于
太虚；影下清潭，照锦色于曲浦。

《白云无心赋》“翘玉叶以缭绕，耀金柯而陆离。其兆无
形，其质罕一。匪润础以上升，或从龙而迥出。”〈又〉抱翠
石以流彩，入清池而写文。或假势于重岭，或隔阂于
孤山。挺奇峰于天末，亘横阵于岩间。顺细雨以低举，
随轻风而往还。

明屠隆《五色云赋》，“厥状瑰丽，元黄杂俎，或如元圭，或
如玉珂，或如灵芝，或如玉禾，或如绛绡，或如紫紽，或
如文杏之叶，或如含桃之颗，或如秋原之草，或如春
湘之波，澹修眉之连蜷，呈冶态而婀娜，又如万花竞
开，百鸟齐飞，奇姿窈窕，秀色离披，威凤之彩葳蕤，锦
鸡之翼差池，屑屑霏霏纚纚褷褷，纷乎若缬，矗乎若
髢。”又如仙人制锦，借色云君。濯彼天河，五彩成文。丹
霞失丽，明星载昏。

费元禄《转情集晚霞》，“乍紫乍红，如浣蜀江贝锦。或朝
或暮，真开海市蜃楼。微步凌波，射练裙而成绮；登高
送目，变素面而为绯。孤鹜齐翔，南浦晴江之上；建标
一色，天台流水之间。”〈又〉王母昆仑，未奉长年寿酒；汉
家陵阙，依然残照西风。唱新词而欢不见，织回文而
字难成。好景无多，造次投来新月。征夫未息，须臾隔
断疏林；临水孤村，尚辨灭明鸦背；连天野草，尽驱闲
冗车轮。舒卷如金支翠旗，变化若白衣苍狗。窗明枫
叶，洞富松花。海上病神仙，何物遂能却扫山中，贫道
士，此时正好休粮。

夏后铸鼎繇逄逄白云，一南一北，一西一东。

汉武帝《秋风辞》：“秋风起兮白云飞，草木黄落雁南归。”
仲长统诗：“春云为马，秋风为驷。按之不迟，劳之不疾。”
〈又〉《朝霞润玉》。

《古乐府》：“浮云多暮色，似从崦嵫来。”〈又〉“苍霞扬东讴。”
古诗“日暮秋云阴。”

魏文帝诗：“西北有浮云，亭亭如车盖。”〈又〉丹霞夹明月，
晋傅元诗。“纤云时髣髴。”
陆机诗。“阴云兴岩侧。”

张载诗：“朝霞迎白日，丹气临汤谷。”

张协诗：“腾云似涌烟。”〈又〉《行》云：“思故山。”

顾凯之诗：“夏云多奇峰。”

陶潜诗：“依依旧楚，渺渺西云。”〈又〉飘飘西来风，悠悠东
去云。〈又〉朝霞开宿雾。〈又〉“万族各有托，孤云独无依。”
宋颜延之诗：“流云蔼青阙。”

《谢庄诗》：“隐暧松霞被。”〈又〉“夕天霁晚气，轻霞澄暮阴。”
谢灵运诗：“春晚绿野秀，岩高白云屯。”

《谢瞻诗》：“轻霞冠秋日。”

《谢惠连诗》：“霏云生翠岭。”

《鲍照诗》：“鳞鳞夕云起。”〈又〉聚云屯高岸。〈又〉岩云起乱山。
〈又〉薄暮塞云起。

《谢朓诗》：“浮云去欲穷。”〈又〉轻云霁广甸。〈又〉积水照赪霞。
〈又〉馀霞散成绮。〈又〉川霞旦上“薄。”〈又〉苍云暗九重，北风
吹万籁。

梁简文帝诗：“流霞乍断续。”

《沈约》诗：“时云霭空远。”

《江淹诗》：“日暮碧云合，佳人殊未来。”〈又〉浅霞兮駮云，一
合兮一分。〈又〉红霞旦夕生。〈又〉夏云多杂色，红光铄蕤
鲜。〈又〉丹霞蔽阳景，〈又〉崦嵫生暮霞。〈又〉朱霞入窗牖。〈又〉长望竟何极，闽云连越山。〈又〉萧条晚秋景，旻云承景
斜。

庾肩吾诗：“同云暗九天。”〈又〉寒云间石起。〈又〉阴云助麦
寒。〈又〉云积似重楼。

《吴均诗》：“山上万重云。”〈又〉沈云“隐《乔木》”：

《何逊》诗：“日斜迢递雨，风起嵯峨云。”〈又〉夕阳已西度，归
霞亦半消。〈又〉早霞丽初日。〈又〉重霞映日馀。〈又〉水底见
行云。〈又〉薄云“严际宿。”

北魏温子昇诗：“丹霞起暮阴。”

北周王褒诗：“东西御沟水，南北会稽云。”

隋卢思道《诗》：“晚霞浮极浦。”

《薛道衡》诗：“石湿晓云浓。”

唐太宗诗：“霜天散夕霞。”

元宗诗：“丹霞助晓光。”

《李百药诗》：“薄云回空尽。”

宋之问诗“陇暗积愁云。”〈又〉山雨初含霁，江云欲变霞。
〈又〉《山杂夏》云“多。”

《张九龄诗》：“照烂阴霞上。”

王勃诗：“颓云萧索见层空。”〈又〉画栋朝飞南浦云。〈又〉天
云渐作霞。

张说诗：“凉云生竹树。”〈又〉春山挂断霞。

张均诗：“汀霞变秋色。”

沈佺期诗：“北阙彤云掩曙霞。”〈又〉霁云无处所，台馆晓
苍苍。

王维诗：“白云回望合，青霭入看无。”

李颀诗：“山云覆阴谷。”

綦毋潜诗：“曈昽原上霞。”

储光羲诗。“流霞明楚岸。”〈又〉“落日烧霞明，农夫知雨止。”
《王昌龄诗》：“暮霞照新晴，归云犹相逐。”〈又〉山长不见秋
城色，日暮蒹葭空水云。

《常建诗》：“亭亭碧流暗，日入孤霞继。”

孟浩然诗：“微云淡河汉。”

李白诗：“窗落敬亭云。”〈又〉奇峰出奇云。〈又〉红霞朝夕变，
〈又〉残霞飞丹映江草。〈又〉寥落暝霞色。

韦应物诗：“隔林分落景，馀霞明远川。”〈又〉残霞照高阁。
〈又〉流云吐华月。

《柳恽诗》：“亭皋木叶下，陇首秋云飞。”〈又〉寒云晦沧洲。
岑参诗：“江楼暗寒雨，山郭冷秋云。”〈又〉“潭树暖春云”，
《李嘉祐诗》：“朝霞晴作雨，湿气晚生寒。”

高适诗：“隔岸春云邀翰墨。”

杜甫诗：“泄云无定姿。”〈又〉片云头上黑，应是雨催诗。〈又〉
《低》空有断云。〈又〉《江东日暮云》：〈又〉寒深北渚云。〈又〉云：“在
意俱迟。”〈又〉峡云笼小树。〈又〉宫云“去殿低。”〈又〉《关》云“常带
雨。”〈又〉热云“初集黑。”〈又〉四海八荒同一云。〈又〉山篱带白
云。〈又〉含风翠壁孤云细。〈又〉荒戍密寒云。〈又〉松浮欲尽
不尽云。〈又〉山云低度墙。〈又〉野云低度水。〈又〉川云：“自去
留。”〈又〉崔嵬晨云白。〈又〉落落出岫云。〈又〉晴天养片云。〈又〉
天上浮云似白衣，斯须倏变如苍狗。

钱起诗：“迥云随去雁。”

皇甫冉诗。“积水长天随远客，孤舟极浦足寒云。”
顾况诗。“孤霞上泬寥。”
耿𣲗诗。“晓日上春霞。”

《卢纶诗》：“月露浩万下，河云凝不流。”〈又〉“阴霞发海光。”
《李益诗》。“江亭万里云。”

韩愈诗：“晴云如擘絮。”〈又〉皎洁当天月，葳蕤捧日霞。〈又〉
君诗多态度，蔼蔼春空云。

刘禹锡诗：“江上诗情为晚霞。”〈又〉暮霞千万状。〈又〉馀霞
张锦帐，

《孟郊诗》：“古路无人到，新霞吐石棱。”

张籍诗：“湘云初起江沉沉。”〈又〉“晓来江气连城白。”
李贺诗：“海云初生石城下。”〈又〉银浦流云学水声。〈又〉飞
雨《过凉云》。

白居易诗“《兽形》云不一。”〈又〉北轩凉吹开疏竹，卧看青
天行白云。〈又〉徘徊去住云。〈又〉南山云起北山云。
《姚合诗》：“山近满厅云。”〈又〉云攲《落照红》。〈又〉懒云轻似絮。
李群玉诗：“闲云触石轻。”

杜牧诗：“晴云如絮惹低空。”〈又〉《娇》“云《光占岫》。”〈又〉洞云《生
片断》。

《许浑》诗：“风卷曙云飘角远。”

李商隐诗：“高云不动碧嵯峨。”〈又〉《千里火》云“烧益州。”〈又〉
曙霞星斗外，〈又〉《江上》晴云杂雨云。〈又〉“斋钟不散”《槛前
云》。

《马戴诗》：“馀霞媚秋汉。”〈又〉沙云气尽黄。

《崔橹诗》：“湿云如梦雨如尘。”

温庭筠诗：“闲云无定貌。”

张乔诗：“山郭入楼云。”〈又〉《独岛伴馀》云：

方干诗：“冻云愁暮色。”〈又〉断霞转影侵西壁。

《罗隐诗》：“芳草有情皆碍马，好云无处不遮楼。”

《韩偓诗》：“细水浮花归别涧，断云含雨入孤村。”〈又〉雨晴
云叶似连钱。

无名氏诗：“翻忆旧山青碧里，绕庵闲伴野僧禅宋寇准诗：“暮天寥落冻云垂。”

王禹偁诗：“新晴淡淡霞。”

《林逋诗》：“水痕天影蘸秋霞。”

范仲淹诗：“归云识旧峰。”

《赵抃》诗：“横红数抹霞。”

苏舜钦诗。“娇云浓暖弄春晴。”
王安石诗。“谁似浮云知进退。才成霖雨又归山。”〈又〉蔼
蔼当窗一炷云。〈又〉云尚无心能出岫，不应君更懒于
云。

苏轼诗：“江云有态清且媚。”〈又〉游人脚底一声雷，满座
顽云拨不开。〈又〉蔼蔼青城云，〈又〉微微出岫云。〈又〉《新诗》
蔼蔼岭头云。〈又〉岭上晴云披絮帽，

文同诗：“漠漠岭头云。”

范成大诗：“海气烘晴入断霞，半空云影界山斜。”〈又〉朝
暾不与同云便，烘作晴空万缕霞。

陆游诗：“痴云不散常遮塔。”〈又〉残霞明水面。〈又〉十里织
成无罅锦，半天留得未残霞。〈又〉《数峰当户》云：〈又〉浓云
夜护霜。〈又〉晴云蹙细鳞。〈又〉孤云寒不飞。〈又〉湿云《春易
族》。〈又〉云轻无力护清霜。〈又〉云气平沈一面山。〈又〉云气
将归别起峰。〈又〉日落云全碧。

杨万里诗。“当面峰头些子云。坐看吹作雨纷纷。”
僧惠崇诗。僧定石沈云。

元杨载诗：“微霞衒近空。”

《萨都刺》诗：“落日澹霞收未尽。”〈又〉冻云欲雪风吹散，望
出西山一半青。〈又〉落日奇峰挂赤霞。

倪瓒诗：“泖云汀树晚离离。”

明吴兆诗：“江云度岭闲。”

《小青诗》“雪意阁云云不流，旧云正压新云头。”

《春秋孔演图》“黄帝将兴，黄云升于堂。”

《史记。五帝本纪》：“黄帝官名，皆以云命，为云师。”〈注〉应劭
曰：“黄帝受命有云瑞，故以云纪官也。春官为青云，夏
官为缙云，秋官为白云，冬官为黑云，中官为黄云。”
《古今注》：“黄帝与蚩尤战于涿鹿之野，常有五色云气，
金枝玉叶止于帝，上有花葩之象，故因而作华盖也。”
《竹书纪年》：“帝尧陶唐氏母曰庆都，生于斗维之野，常
有黄云覆其上。”

《尚书中候》：“尧沉璧于河，白云起。”

《竹书纪年》：“帝舜十四年，卿云见。”〈注〉于时和气普应，庆
云兴焉，若烟非烟，若云非云，郁郁纷纷，萧索轮囷，百
工相和而歌《庆云》，帝乃倡之曰：“庆云烂兮，纠缦缦兮，
日月光华，旦复旦兮”，群臣咸进，顿首曰：“明明上天，烂
然星陈，日月光华，弘于一人。”帝乃载歌曰：“日月有常，
星辰有行，四时从经，万姓允诚。于予论乐，配天之灵，
迁于圣贤，莫不咸听。鼚乎鼓之，轩乎舞之。精华已竭，
褰裳去之。”

《淮南子本经训》“伯益”作“井而龙。”登元云：

《帝王世纪》：“主癸之妃曰扶都，见白气贯月，意感，以乙
日生汤，故名履，字天乙，是谓成汤。”

《春秋孔演图》：“汤将兴，白云入房。”

《拾遗记》：“周武王东伐纣，夜济河，时云明如昼，八百之
族皆齐而歌。”

《尚书》中候成王观于洛河，沉璧礼毕，王退。俟至于日
昧，荣光并出幕河，青云浮洛。

《列子殷汤》篇：“薛谭学讴于秦青，未穷青之技，自谓尽
之，遂辞归。秦青弗止，饯于郊衢，抚节悲歌，声振林木，
响遏行云。”

《左传僖五年》：“春，王正月，辛亥，朔，日南至。公既视朔，遂
登观台以望而书，礼也。”凡分、至、启、闭必书云物，为备
故也。

《列仙传》：“李老君之母玉女，尝昼寝，梦五色霞光入户，
结如弹丸，流入玉女口中，吞之，遂有孕，后生老君。”
关尹子题辞：“关尹者，函谷关尹也，名喜，姓无可考。周
末，老子西游，尹望云气，候之于关，去吏从学焉。请著
道德五千言。”

《孟谱》：孟子生时，母梦神人乘云自泰山来，母凝视久
之，忽片云坠而寤，里巷皆见有五色云覆孟氏居。
《水经注虞氏记》云：赵候自五原河曲筑长城，东至阴
山。又于河西造大城一箱，崩不就，乃改下阴山河曲
而祷焉。昼见群鹄游于云中，徘徊经日，见火光在其
下。武侯曰：“此为我乎？”乃即于其处筑城。今云中城是
也。

《江西通志》饶州府，五彩山，在馀干县西南八十里，战国时，吴申自鄱阳徙居，生子芮，五彩云见，故名。
《汉书高祖本纪》：“高祖隐于芒砀山泽间，吕后与人俱
求，常得之。高祖怪问吕后，后曰：‘季所居上常有云气，
故从往常得季’。高祖又喜，沛中子弟或闻之，多欲附
者矣。”

《香案牍》：“王探师、司马季主与人行身散云雾。”

《洞冥记》：“汉武帝未诞时，景帝梦一赤彘从云中直下，
入崇兰阁，帝觉而坐于阁下，果见赤气如烟雾，来蔽
户牖，望中有丹霞蓊郁而起。”

《汉书·郊祀志》：“汾阴巫锦为民祠魏脽后土营旁，见地
如钩状，掊视得鼎，鼎大异于众鼎，文镂无款识，怪之
言吏。吏告河东太守胜，胜以闻，天子使验问，巫得鼎
无奸诈，迺以礼祠，迎鼎至甘泉，从上行荐之，至中山，
晏温，有黄云焉，有鹿过，上自射之，因以祭云。”

天子禅泰山下，阯东北肃然山封禅祠，其夜若有光，
昼有白云出封中。

《汉武故事》：上幸梁父祠地，上亲拜用乐焉，其日上有
白云，又有呼万岁者，禅肃然，白云为盖。
《十洲记》：天汉三年，月氏国献神香，使者曰：“国有常占，
东风入律，百旬不休，青云干吕，连月不散。知中国有
好道之君，故贡神香。”

《东方朔别传》，有赤云如冠珥，上以问朔，朔曰：“不大雨，
即日晕。”后数日，果大雨。

《汉书外戚传》：“孝武钩弋赵倢。伃，昭帝母也，家在河间。
武帝巡狩过河间，望气者言此有奇女，天子亟使使
召之。既至，女两手皆拳，上自披之，手即时伸，由是得
幸，号曰拳夫人。先是，其父坐法宫刑，为中黄门，死长
安，葬雍门。拳夫人进为倢伃，居钩弋宫，大有宠。元始
三年，生昭帝。”

《拾遗记》：“元凤二年，于淋池之南起桂台，以望远气。”
《后汉书·光武本纪》论望气者：苏伯阿为王莽使至南
阳，遥望春陵，郭唶曰：“气佳哉，郁郁葱葱然。”

《汉官仪》：“光武帝建武三十二年，东巡狩，二月十九日
之山虞，国家居亭，百官布野。此日上山，云气成宫阙，
百姓皆见。”

《后汉书方术传》：樊英隐于壶山之阳，尝有暴风从西
方起，英谓学者曰：“成都市火甚盛。”因含水向西漱之，
乃令记其日。时客有从蜀来，云是日大火，有黑云卒
从东起，须臾大雨，火遂得灭。

《长沙耆旧传》：“祝良为洛阳令，时大旱，告诚引罪，紫云
沓起。”

《宋书符瑞志》：“孙坚之祖名锺，冢上数有光怪，云气五
色上属天。父老相谓此非凡气，孙氏其兴矣。”

《搜神记》：“孙策渡江袭许，与于吉俱行，时大旱，所在熇
厉，催将士使速引船，或身自早出督切，见将吏多在
吉许，策因此激怒，遂杀之。将士哀惜，共藏其尸。天夜
忽兴云覆之，明旦往视，不知所在。”

《蜀志》：先主儿时，戏于桑树下，上有云覆如车盖。
《魏志卞皇后传》：“后生齐郡白亭，有黄气满室，移日，父
问卜者王旦，旦曰：‘此吉祥也’。”

《文帝本纪》：“文皇帝中平四年冬，生于谯。”〈注〉帝生时，有
云气青色而圜如车盖，当其上终日。望气者以为至
贵人之证，非人臣之气。

《谢氏诗源》：“更嬴之妻能作锁云囊”佩之。陟高山，有云
处，不必开囊，而自然有云气入其中。归至家，启视，皆
有云气，白如绵，自囊而出，囊大如蚕茧而可以开合。
更嬴善射，每言能仰射入云中。其妻不信，因以一囊
系箭头，令射之。及坠验之，果有白云在内，因名箭曰
“锁云。”

《晋书张华传》：初，吴之未灭也，斗牛之间，常有紫气，道
术者皆以吴方强盛，未可图也，惟华以为不然。及吴
平之后，紫气愈明。华闻豫章人雷焕妙达纬象，乃要
焕宿，屏人曰：“可共寻天文，知将来吉凶。”因登楼仰观，
焕曰：“仆察之久矣，惟斗牛之间颇有异气。”华曰：“‘是何
祥也’？焕曰：‘宝剑之精，上彻于天耳’。华曰：‘君言得之。吾
少时有相者言吾年出六十，位登三事，当得宝剑佩
之。斯言岂效与’？”因问曰：“在何郡？”焕曰：“在豫章丰城。”华
曰：“欲屈君为宰，密其寻之，可乎？”焕许之。华大喜，即补
焕为丰城令。焕到县，掘狱屋基，入地四丈馀，得一石
函，光气非常，中有双剑，并刻题，一曰“龙泉”，一曰“太阿。”
其夕，斗牛间气不复见焉。

《拾遗记》：晋太康元年，白云起于灞水，三日而灭。有司
奏云：天下应太平。帝问其故，曰：“昔舜时黄云兴于郊
野，夏代白云蔽于都邑，殷代元云覆于林薮，斯皆应
世之休征，殊乡绝域，应有贡其方物也。”果有羽山之
民献火浣布万疋。

《晋书冯跋载记》：“跋三弟皆任侠，不修行业。惟跋恭慎，
勤于家产，父母器之。所居上每有云气若楼阁，时咸
异之。”

《册府元龟》：宋高祖尝游京口竹林寺，独卧讲堂前，上
有五色龙章，众僧见之，惊以白帝，帝独喜曰：“上人无妄言。”帝皇考墓在丹徒之候山，其地《秦史》所谓曲阿、
丹徒间有天子气者也。

南齐太祖居武进时，彭山冈阜相属，数百里不绝，其
上常有五色云。

《隋书律历志》：后齐参军信都芳，深有巧思，能以管候
气，仰观云色。尝与人对语，即指天曰：“孟春之气至矣。”
人往验管，而飞灰已应。每月所候，言皆无爽。

《南史梁武帝本纪》：“武帝所居室中，常若云气，人或遇
者，体辄肃然。”

《物类相感志》：梁武帝丁嫔，初嫔魏益德，帝登城见丁
氏出游，有五色云如龙盖其上，遂临以金，兼赂益德
而取之。竟生昭明简文焉。

《陈书徐陵传》：“陵字孝穆，东海郯人。母臧氏梦五色云
化为凤，集左肩，已而诞陵焉。”

《册府元龟》：“高贵乡公以正始三年九月二十五日生，
其日天气清朗，堂上黄云照耀，久之乃散。”

《周书。太祖本纪》，太祖德皇帝之少子也。母王氏，初孕
五月，梦抱子升天，不至而止。寤以告德皇帝，帝喜曰：
“虽不至天，贵亦极矣。”及太祖生，有黑气如盖，下覆其
身。

《隋书高祖本纪》：高祖母吕氏，生高祖于冯翼般若寺，
紫气充庭。有尼来自河东，谓皇妣曰：“此儿所从来甚
异，不可于俗间处之。”尼将高祖舍于别馆，躬自抚养。
皇妣常抱高祖，忽见头上角出，遍体鳞起。皇妣大骇，
坠高祖于地。尼自外入见曰：“已惊我儿，致令晚得天
下。”

《册府元龟》：“高祖既举义师之日，太宗所居处，有紫云
当其上，俄变为五色，状如飞龙。所居弘义宫中有一
大池，常时有佳气，郁郁数百尺，太宗独异之。至九年，
其气转盛，上属于天。”

《天中记》：“唐高祖起太原，次临汾，去绛郡二十馀里，有
紫云如华盖楼阁之形，正临高祖之上。”

《传灯录》：“道信大师武德中登庐山绝顶，望破额山紫
云如盖，下有白气，横分六道。”

《唐书狄仁杰传》：“仁杰为并州法曹参军，亲在河阳。仁
杰登太行山，反顾见白云孤飞，谓左右曰：‘吾亲舍其
下，瞻怅久之，云移乃得去’。”

《韦巨源传》：“景龙二年，韦后自言衣笥有五色云，巨源
倡其伪，劝中宗宣布天下。帝从其言，因是大赦。”
《中宗庶人韦氏传》：“神龙三年，禁中谬传有五色云起，
后作图以示诸朝，因大赦天下，赐百官母妻封号。”
《大唐新语》：崔希高以仁孝友悌，丁母忧，哀毁过礼。为
邺县丞，芝草生所居堂，一宿而葩盖盈尺。州以闻，迁
监察御史，转并州兵曹、冯翊令。贫乏之徒，荷其仁恤。
时有云气如盖，当其厅事，须臾五色错杂，遍于州郭。
以状闻，敕编入史。

《旧唐书元宗本纪》：“明皇兼潞州别驾，州境有黄龙白
日升天。尝出畋，有紫云在其上，从者望而得之。”
《宝记》：“唐开元中，李氏者为尼，号曰真如。天宝元年七
月七日，忽于寺庭见五色云坠，视之，一囊中有五物，
乃宝玉也。真如献于朝。”

《唐实录》：“开元十九年，兴庆宫亲耕三百馀步，既而有
青光紫气覆地。”

《册府元龟》：天宝元年六月乙未，陇右节度皇甫惟明
奏：“龙支县人库狄孝义有马生龙驹，经九旬有九日，
身有鳞而不生毛。臣就简视，有庆云五色，遥覆马上，
久而不散。伏望宣付史官，以光实录。”从之。

《宣和书谱》：“怀素晚精意于翰墨，追仿不辍，秃笔成冢。
一夕观夏云随风，顿悟笔意，自谓得草书三昧。”
《唐书肃宗本纪》：“肃宗自奉天而北，夕次承寿，有白云
起西北，长数丈，如楼阁之状，识者以为天子之气。”
《册府元龟》：“代宗宝应元年四月己巳即位，其日有庆
云见。初，帝至飞龙厩，座前有紫云见，云中有三白鹤
徊翔，又有喜鹊鸣。”及将即位，仗卫宿设。夜分云雾四
合，不辨咫尺。既晓，朝呼“万岁”，天地清朗，非烟满空，黄
气抱日。咸以为圣感。

《杜阳杂编》：“代宗广德元年，吐番犯便桥，上幸陕，王师
不利。常有紫气如车盖，以迎马首。”

大历中，日林国献龙角钗，上因赐独孤妃。与上同游
龙舟池，有紫云自钗上而生，俄顷满于舟楫，上命置
之掌内，以水喷之，遂化为二龙，腾空东去。

《浙江通志》：嘉兴府：“紫云山，在嘉兴县西南三十六里，
唐建中时，有村女出耕，紫云辄覆之。后诏入宫，山以
此名。”

《册府元龟》：德宗兴元元年八月，宋亳观察使奏，“先天
观元元皇帝太后陵槐树上有灵泉涌出。六月，忽有
灵气五色，见于泉上。”

《云仙杂记》：白乐天烧丹于庐山草堂，作飞云履，元绫
为质，四面以素绡作云朵，染以四选香，振履则如烟
雾。乐天著示山中道友曰：“吾足下生云，计不久上升
朱府魏郡开成中大旱，遍祷山岳，或言西沈陆先生道行
精明，请之必验。太守以下乃携杏酒青羊以备牲醪，
告于山中。先生受礼讫，对太守呼吸数过，五指连拂
之，爪甲间皆出云烟之气，惟中指气象甚盛。先生曰：
“郡中雨得足，诸县皆获八分，亦可小稔。”已而其说不
诬。

《酉阳杂俎》：“史论作将军时，妻蚤妆开奁，奁中忽有五
色龟，大如钱，吐五色气，弥满一室。后常养之。”

《云麓漫抄》：“梁瑄不归，弟璟每见东南白云，即立望，惨
然久之。”

《稽神录》：周太祖为枢密时，北征如澶渊，旭旦，日边有
紫光，当太祖马首之上，高不及百尺，从官异之。至邺
都，一夕在亭院斋，忽有黄气起于前，缭绕而上，遽际
于天。太祖于黄气中仰见星文，紫微、文昌烂然在目。
骇曰：“予在室中而见天象，不其异乎！”密告知星者，乃
拜贺曰：“坐见天衢，物不能隔，至贵之祥也。”异日，又于
署衙中，有紫气起于旛竿龙头之上，凡二日，观者异
之。及讨李守真于河中，守真登陴瞰阵，气色不怿，独
言曰：“是何妖变？”后城中人言，见太祖军上有紫气，如
楼阁车盖之状故也。

《辽史》：“穆宗皇后萧氏，父知璠，内供奉翰林承旨。后生
云气，馥郁久之。